
^ acato tandem / quod omnibns bonis erat in j 

votis. Septentrione nostro. Fratribusque Populis * 

< * 

in pristinam concordiam reductis,- nibil babeo ^ 
prius antiquiusve, quam ut dulcem illam mu- 
tuarum epistolarum consuetudinem , bello gras- 
sante diu interclusam , denuo aperiam , TEqiie, 
Frater dilectissime, certiorem faciam, me, ex 
quo ante hoc fere quinquennium Londini Go- 
thorum amicitias TEcum jungere contingeret, 
TE amare nunquam desiisse*, verum potius tam 
TE diligere , quam si vixissem perpetuo TEcum, 
Animi enim TVI candorem , ingenii acumen, 
doctrinae exquisitissimae copias, consummatam 
. eloquentiam ut dignitatis ita venustatis plenam, 
ecquis unquam sine summa admiratione experiri 
posset? Quamobrem omnes vehementer mecura 
‘Ecclesiae Suio - Golhicai talem taatumque Archie- 

A 2 piscopum 


I 

piscopum gratulantur^ quo suadente, excitante^ 
pro:eunte, viamque monstrante^ omnia prospere 
cedent, atque res chrlstiana laetissima incrementa 
capiet. Nec unice christiaua^ sed omnino lite- 
xaria. Tali enim divinm humati^que disciplinas 
junguntur vinculo, ut divelli prorsus*nequeant, 
quin potius egregias sibi .mutuo suppetias ferant^ 
et nova, eaque splendida luce so invicem collu- 
strent, Quje quidem omnia, TE studiorum Up- 
saliensium moderatore, tanto ‘certius efficien- 
tur, quanto majori laude alma ha?c Academia 
a literis egregie auctis abundet. Ut vero illa 
perpetua sit, atque TE, utriusque, immo po- 
tius unius ejusdemque templi Sacerdote, reli- 
gionis quippe, et scientiarum, quibus mites 
placidique efficimur, in immensum crescat, ar- 
dentissimis votis optamus Dani Norvegique om- 
nes , quibus religio literaeque curse cordique 
sunt, communi vobiscum stirpe ac sermone^ 
cademque religionis forma conjuncti. Neque 
«vero palmam nobis praeripi patiemur, sed no- 
bili certamine idem illud stadium vobiscum de- 
currentes, gloriae vestras comprobatores aemu- 
losque nos exhibebimus. 

Ne vero hae literae eratulatoriae sint unice, 
nec tantum amoris sensum, quo TE, Frater di- 
lectissime, amplector, votaque quae pro salute 
atque incolumitate Ecclesias atque Keipublicas li- 

teraria^ 

terarias Suio - Gothicae suscipimus^ exprimant, 
verum etiam argumentum aliquod tractent, quo 
uterque delectamur ; duo monumenta veteris ec- 
clesias, in museo meo adservata, illustrare apud 
me constitui; exiguas illa quidem molis, alterum 
quippe Gemmam affabre caslatam, alterum au- 
tem Bullam plumbeam; uirumque vero, cum 
antiquitati ecclesiasticas lucem aliquam affundere 
videatur, ex mea quidem sententia, haud in- 
dignum quod paucis examinetur. TV. yero, pro 
TVA sapientia de utroque videris. 


l. Et 


« 


I. 

Et primum' quidem , quod TIBI ante oculos 
statuo^ monumentum^ Sardus est lapillus octogo- 
nus, isque crassior, in quo caelata cernitur an- 
cora adstitutis duobus piscibus, cum literis quae 
figuras ambiunt : IHCOT. Rarum admodum 

usifxy^Xwv: nam licet symbola ista in monumentis 
Christianis frequentius occurrant, haud tamen 
nisi tres, quod sciam, innotuerunt gemmee an- 

I 

nulares meae similes ; quarum prima in Onyche 
caslato adservabatur olim Romae in Museo Kir- 
cheriano, unde eam publici juris fecit Lupius 
a mea vero differt in eo, quod ancoram habet 
cruciformem, caretque epigraphe. Alteram edi- 
dit Thomas Maria Mamacliius, diligentissimus 
antiquitatum ecclesiasticarum investigator, in 
qua totum Salvatoris nomen IHCOTC XPEICTOC 

(sic 

•) Dissertatio et animadversiones ad nuper inven- 
tum Severi Martyris Epitaphium, Panormi 

1734* ^ 4 ' 

(sic ad Itacismi leges scriptum) in casu recto, non 
vero vocativo, legitur Tertia denique e 

Dactyliotheca eruditissimi praesulis Romani, Pe- 
tri Fianc. Fogginii, ab eodem Mamachio 
‘vulgata, pisces tantum habet, intermedia Epi- * 
graphe: I. X. CUTIIP* 0, T» i. e. X^i^og 

€>eou Tiog^ 

Ancoram quod attinet , res est expedita. 
Haec enim frequenter expressa cernitur in grae- 
carum urbium atque regum Syro -Macedonum 
typis In hisce vero numis nunquam est 

spei symbolum, quod alio modo a veteribus ex- 
pressum esse constat; verum potius, a tuta na- 
vium statione quam in moneta l urbium mari 
adjacentium facile indicat, translata universe vi- 
detur ad tranquillum florentemque Reipublicaa 
statum ' indicandum. Ita quoque , ubi in Gem- 
inis Christianis occurrit, haud quidem de spe, 
sed de tranquillitate atque laetitia animorum 

Christi 

Antiquitates Christianae Vol. L pag. XXXI. 

**) Ibici, pag. 56. 

***) Assiimsit eam Seleucus I. ob somnium, in quo 
mater ejus .sibi ex Apolline concepisse atque 
ab eo annulum ancorae imagine signatum dono 
accepisse visa erat; quem quidem annulum 
postridie in lecto reperisse fertur, ipsamque 
deinceps ancoram Seleuci femori impressam. 
Justin. L. XV. c, 4 » Auson. Carm, 2S7. lo. 

\ 

jCbristi gratia et Christiana» religionis beneficiis 
refectorum^ cogitaverim. ^ Unde fortassis^ pro- 
cedente tempore, ipsa quoque spei notio/ ad 
hanc proxime accedens , ancorae symbolo sub- 
jecta est. Cernitur vero scepenumero in monu- 
mentis Christianis^ utpote in Gemina apud Mama- 
chium *), in cujus dorso sculpta legitur vox 
mystica IX0TS, de qua inferius; eademque in 
aiinulo aeneo apudBoldettium adpositam habet 
naviculam. Praeterea quoque titulis sepulcralibus 
incisa, additis nonnunquam uno vel geminis 
piscibus, sexcenties occurrit, ubicunque coemite- 
riorum Christianorum reliquiae illustratae haben- 
tur 

Accedimus vero jam ad symbolum plane 
novum , reique Christianas peculiare. Ubi enim 
pisces, ^ cum in moneta, tum, in aliis veterum 
populorum monumentis expressi, cernuntur, ma- 
ritimam urbem, e piscibus, quoium ferax erat 
mare, victum atque lucrum quasrentem indicant. 
At in monumentis Christianis pisces allegorice 
ponuntur pro ipsis Christianis ; quin unus tan- 
tum 

*) Pag. 420. 

**) Sopra i cimeterj dei S. S. Martin p. 502. * 

Vide Aringhii Romam subterraneam, Boldettium 
sopra i cimiterj dei S. S. Martiri p. 366. 37®* 
371. 4®9* 467 etc. Lupi Mon. Severi Martyris 

p. 53. 115. 136. 


DIgitized byGoogIe 


9 


tum piscis haud raro ipsius Jesu Christi est ima- 
go De utroque paullo uberius, Prcemo- 
nendum tamen universe de allegorica veterum 
Christianorum arte: eam arctis admodum limiti- 
bus circumscriptam , paucisque adeo symbolis 
absolutam fuijsc. Nam raros inter Cliristianos 
cxiitisse artifices^ ex omnibus veteris ecclesiae 
monumentis colligere liceu Nimirum a Judaeis 
ad Christianos. transiit ingens Idololatriae metus. 
Quam cum artificum operibus maxime auctam 
ornatamque animadverterent. Idolorum artifices 
una cum astrologis, scenicis, aurigis, aliisque qui 
nefando vitae genere victum quaererent, a baptis- 
mo rejecerunt Neque inter Catholicos prio- 

ribus post Cliristum natum seculis artifices vel 
artis opera commemorantur; id quod e monu- 
mentis superstitibus luculenter patet. Nec ea, 

quaD 

*) Extat de toto hoc argumento dissertatio Angeli 
Costadonii Monachi Camalduiensis : sopra i 

pesci coi Simbolo di Gesu Christo presso gli an- 
tichi Christiani, a Ficoronio in opere do gem- 
mis antiquis literatis laudata, quam vero videre 
nondum contigit. . . 

i 

♦’) Coiistit. apostol. Libr. VIIL cap. 32. Eih^oroioi 

avo^ot^^.scrBaj* cfr. Tertull. 

de idololatr. c. XI. • Qua constantia , inquit/ 

exorcizabit alumnos suos, quibus domum suam 
'* . ' * • - 
cellariam prsesut? 

qu 05 temporum injuria interierunt hujrfscemodi 
notitias exhibuisse probabile est, quippe quas in 
litibus de cultu imaginum certissime ab earum 
patronis in medium prolata fuissent; cum con- 
tra Ili prseter cruces, atque paucas picturas in pa- 
rietibus, caelaturas in calicibus, nonnullisque toreu- 
matibus, nihil prorsus haberent quo sententiam 
' suam adstruere possent. Quin constat^ nonnisi 
haereticos, eosque ab ecclesia catholica pessime ha- 
bitos, Gnosticos quippe^ imprimis Carpocratis 
adseclas^ Christi atque Apostolorum Petri et Pauli 
imagines habuisse, floribusque coronasse, unde 
in eos ipsos Idololatriae crimen ferebatur; donec 
tandem, eversis deorum aris, templisque vel 
dirutis, vel Christo Sanctisque dicatis, inter 
Christianos quoque artes illae, quae picturam exer- 
cent atque imitantur, in ornandis Basilicis reliquis- 
que aedibus sacris adhiberentur, magno utique 
omnis generis superstitioni incremento. At prisca 
illa aetate, qua Sardus noster caelatus videtur^ 
exiguus admodum symbolorum extititit numerus, 
quibus, Christiani sine ulla idololatriae suspicione 
uterentur; quae fere omnia a)tas tulit. Habemus 
enim in titulis sepulcralibus palmas , s. martyrii, 
s. vitae pie transactae signa, columbas, cum singu- 
las, innocentiae symbola, tum duas sibi mutuo 

> 

blandientes, lapidibus annularibus, ut castos 
Christianorum amores [ exprimerent ^ annulisque 

itup- 

nuptialibus inservirent^ insculptas; Habemus pras- 
terea bonum pastorem, quem in calicibus teste* 
Tertulliano expresserunt '^) , in titulis sepulcrali-T 
bus lucernis vitrisque Cervos porro, 

quibus, ut Ambrosius elocet, ipsius Christi figura 
referebatur"^****) ; naviculam. Ecclesia? symbolum,, 
extra quam nulla salus; pedum plantas ******);' 
equos pariter atque bigas et quadrigas, human» 
vitae imagines; pisces denique omnium celeber- 
rimos eosque varii generis , quos marmora , ut 

alia praeter lapides annulares monumenta ta-* 

% 

ceam ubivis obvios monstrant. Ad 

hosce- iam redeamus. 

Origo 

« 

*) Tertull. de pudicitia cap. 7 et 10. 

**) Apud Aringhium, Boldettium, Lupium. 

BartolI Lucam re Pars 5 * Tab. 23. 29. 

****) Bonarotti sopra alcuni Vetri inediti Tab. IV-VI. 
Serrnon, VI. in Psalmum ii8» 

Lypj lapides a peregrinatoribus positos autumat. 
*******^ In lucerna extant apud Aringhium Rom. Subterr. 

p. 620. in numis plumbeis exhibentur pisces 
apud Ficoronium de plumbeis antiquorum nu- 
mismatibus Tab. IX. ’ No. 4 ‘ Tab. XXI. No. 
16 et 17; si modo haec plumba inter monu- 
menta Christiana referri poterunt. Ex ebore 
atque chrystallo pisces affabre factos notisque 
numeralibus inscriptos in Catacumbis romanis 
invenit Boldettlus, quorum delineationem dedit 
operis laudati p. 516. De Delphinis egitAringhi' 
L. VI. c. 59. 

Origo symboli e Novo Testamento repetenda 
videtur. Cum euim Servator Matth. IV. 19. 
Marcii. »17«' Apostolos piscatores hominum ap- 
pellasset, atque Petrus Domino jubente in lacu 
Tiberiadis ingentem piscium numerum cepisset, 
horum symbolo ad ipsos Christianos designandos 
usa est prisca ecclesia ; quod quidem tanto ma- 
jori jure fieri videbatur^ quanto rpagis aqua^ quo 
elemento pisces unice aluntur, omnibus iis qui 
Christum amplecti vellent, in ipso Baptismo ad- 
ministraretur. Unde quoque Piscium '& Pisci- 
culorum nomen Christianis cessit. Hujus autem 
rei antiquissimum habemus testem Clementem 
Alexandrinum, vel autorem Hymni in calce 
Paedagogi Clementini , quem vero a doctore 
Alexandrino, utpote fortassis illius a?tate in coe- 
tibus Christianis cani solitum, adjectum esse, 
ipse contextus docet: Ita vero verba huc fd- 

cientia sese habent : 

TcoP (To^cofiepc^v 
JleKctyou 

&yvovg 

Y<uikatog 

Ita quoque Tertullianus Christianos eodem 
nomine appellat , ubi initio libri de baptismo 

ait: *’Sed nos pisciculi secundum no- 

strum 


«3 


'^strura Jesum Christum in aqua nascimur, nec 
’’aliter quam in aqua permanendo salvi sumus. 
’^Ita Quintilia monstruosissima (propterea quod 
^fanatica ista mulier baptismum destruebat) op- 
”time norat Pisciculos necare, de aqua auferens/^ 
Praeter hosce vero unum adhuc habemus ex ea- 
dem, in qua Tertullianus floruit, Africana Ec- 
clesia testem, duobus circiter seculis illo inferi- 
orem, Optatum Millevitanum , hcec verba facien- 
tem: ”Hic est Piscis, qui in baptismate per in- 
’\ocationem fontalibus undis inseritur, ut, qua5 
”aqua fuerat, a pisce etiam piscina vocitetur.” 
Ut vero .Christiani ipsi appellati sunt Pisciculi, 
ita Dominus eminentiori sensu dictus est 
Quod quidem, cum veteris artis monumenta, tum 
scriptores ecclesiastici declarant. Idem nempe, 
quem in superioribus attuli, lapis caelatus, iti 
quo ancora expressa cernitur, habet dorso 
epigraphen IX(«)TC inscriptam Eadem vox 

legitur in gemma Ficoroniana et in com- 
pluribus titulis sepulcralibus. Horum duos edi- 
dit Lupius ****) : 

AAKI- 

De Schism. Donat. Lib. III. p. 6 i. edit. Al- 

* 

baspinaei. 

Mammacki p. 438* 

Gemmae antiquae literatae Tab. XI. No. 6 . 

De monum. S. Severai p. 103 et i45*. 

•AAKINOI2N ATO CHMA AAESANAPOT TE 

- ■ h 

CTNEMfiN {auvaifJMv) 

TPEIC AilAEKETElC mCTOTC TENETH DPOE- 

nEN^l^A. (sic) 

IX0TC. 

r 


■ « 

CECiLIVS. MARITVS CECILIAE 
PLACIDINAE. COIVGI. OPTIMAE 

memoriae, cvm. qva. vixi, annis 

BENE SENE (sine) VLLA. QVERELLA. IX0TC. 

Tertius vero a Fabrettio *)' et Boldcttio **) luce 
donatus est. Ita nempe habet: 

I- POSTVMIVS EVTHERION. FIDELIS. QVI 

GRATIA 

X. SANCTA CONSECVTVS PRIDIE NATALI 

SVO SEROTINA 

■ ' ' (b) . 

0. HORA REDDIT DEDITVM VITE SVE 

QVI VIXIT 

T. ANNIS SEX ET DEPOSITVS QVINTO 

IDVS IVLIAS DIE 

C. lOVIS QVO ETNATVS EST CVIVS ANIMA 

N. CVM 

• » 

Inscr. domesticae cap. Vili, p* 568* 

**) De. Sacri Cemeterii p. 53, ’ 

N. CVM SANCTOS IN PACE FILIO BENEME- 

RENTI 

POSTVMI FELICISSIMVS ET LVTKE 
NIA ET FESTA AVIA IPSIVS. 

In hoc lapide vox mystica bis legitur: in 
fronte enim inscriptionis posita est^ et singuli 
versus a singulis ejusdem elementis incipiunt> 
eo tamen modo, ut cum ipsa inscriptione haud 
cohasreant. Addita in sexta linea est litera 
N. quam interpretantur nonnulli Noster, quasi 
Ix^og noster ; malim NIKA ; ita enim in lapi» 
dibus et numis IC. XC, NIKA. *). 

Hasc igitur Inscriptio haud ad id genus 
AxfogiXf^u pertinet, quae in Sibyllinis carminibus 
Cicero notavit quibusque, quamvis a veras 
et sublimis poeseos indole alienis, Ennium vetu- 
stissimum poetam nonnunquam indulsisse idem 
auctor docet. Extat hodie que tale inter Sibyl- 
lina 

*) V. c. in Marmore Neapolitano apud Pelliciam 
de Christianae ecclesiae primae, mediae et novissi- 
mae aetatis politia. Disseri, de coemiicrio s. Ca- 
tacumba Neapolit. p. i6r. In numis Joh.Zimis- 
cis et in bilinguibus Rogerii Siciliae Regis. Ad- 
leri Museum Cuficum I. Tab. VII* No. 71. 72. 
Tab. VIII. No. 8^* hanc explicationtm probat 
quoque Buonaretius 1. c. pag. ig. 

De divinatione Lib. II. cap. 54. 


i6 


lina carmina epigramma , 2^ versibus constans, 
quorum iniiiales literae nomen, et dignitatem Sal- 
vatoris exprimunt, IHCOXC XPEICTOG ©EOT 
TIOC CiiTHP, addita voce CTArPOC *). 

f 

Pireterea vero in scriptoribus ecclesiasticis 
mystici hujus, quod Servatori tribuebatur nomi- 
nis, haud ita raro fit mentio. Vidimus lara de 
Tertulliano. Fusius vero res ab Optato Millevi- 
tano exponitur, qui in libro laudato non solum 
de pisce loquitur, qui Christus intelligitiir , sed 
totius symboli originem ita declarat: ”Cujus 

”piscis, inquit, nomen secundum appellationem 
^grascam in uno nomine per singulas literas r«r- 

*''bam sanctorum nominum continet; quod 

* 

‘^’est latine: Jesus Christus , Dei Filius, Salvator.’’ 
Nec reticendus est in hujus vocis interpretibus 
Ipse Constantinus M. Imperator, qui in oratione 
ad Sanctorum coetum Sibyllinum iJlud oraculum 
ita 'describit : Toi^ fy^ap»pci7cov>t pfrt^ 

aicfo^iXtg 'KefyeTUt y ^y,Xov<Tct jpig tcu Iv^aoo 

Ectt/ ^ alr/i: l>j(T0ug K^igog 

beou vtog acoTfjf Idem quoque hoc carmen 

refert Augustinus latine versum, additque suam 
literaruin initialium interpretationem: ”Quod 

’'est^ 

Galei Oracula Sibyllina pag. 725. 

**) Cap. XVIII. ■ post Eusebii vitam Constantini 
P* 59^» 

*’est, ait, latine Jesus Christus Dei Filius Saiva- 
*’tor. Si primas literas jungas, erit id est 

”Piscls, in quo nomine mystice intelligilur Cliri- 
’’stus, eo quod in hujus mortalitatis abysso, velut 
”in aquarum profunditate, vivus, hoc est sine 
^peccato, esse potuerit Quocum etiam con- 

sentit auctor libri de promissione et prcedication® 
Dei inter Opera Prosperi Aquitanici editi 
’’Hoc, (Tobia3 nempe sanationem) egit Piscis 

”magnus ex passione sua, Christus qui tri- 

< 

”butum pro se et pro Petro , et coecato reddidit 
”lumen Paulo, satians ex se ipso in litore disci- 
'^pulos, «t toti se offerens mundo ix^vv. Nam- 
”que latine piscem sacris literis majores nostri 
’’hoc interpretati sunt, ex Sibyllinis versibus col- 
”ligentes, quod est Jesus Christus Dei Filius 
”Salvator, Piscis in sua passione decoctus, cujus 
.”ex interioribus remediis quotidie illuminamur 
”et pascimur.” 'Ipse denique Hieronymus in 
•epistola ad Chromatium hujus verba affert, qui- 
bus Bonosus idcirco laudatur, quod se quasi 
filium ix^vog gerat 

' Quid 

*) De civitate Dei Lib. XVm. c. 23. 

Prosp. Aquit. Opera, ed. Paris 17x1. Append 
p. 166. 

***) Ep. 43. ed. Francof. iGh 3. Vol. I. p, 14 

B 


IS 


Quid plura? piscis subi imagine Christum 
designari abunde jam. constat; et tanto magis 
hancce imaginem Christianis arrisisse- probabile 
est, quanto major apud* Graecos a cana inde an- 
tiquitate certi cujusdam piscis, quem KaV 

V. dixere , cuique miram illam vir- 

tutem tribuerunt, ut, quo in loco esset, nulla 
bellua reperiretur, fuit existimatio Unde 

fortassis accidit^ ut, quemadmodum crucem 
in universa rerum natura praefiguratam esse sta- 
tuerunt, et agnum , praeeuntibus sacris literis, 

pro 

% 

Aristotelis historia animal. LIb. IX- cap. 57. 
Quo in loco, inquit, nullam ibi belluam esse, 
confessum est. Quo jam indicio secure spon- 
giatotes urinantur, et sticrum hunc piscem ob 
«am rem nominant. Idem hoc testimonium re- 
petit Plinius H. N. Lib. IX. c. 47. Ceterum 
multos pisces sacros vocant veteres > plurimis 
tamen de Pompilo consentientibus, Neptuno 
Diisque Samothraciis dicato ; teste Athenaeo 
Deipnos. L. VII.- c. i6*ai. De sacro Isto pisce 

* 

verba quoque habet Clemens Alexandr. Strom. I. 
c. I. p. 325* 'JToKhoKi yotp roit; fjtapytfptroii roii 
puapoti i s^Qt sv os TroAAp rp rcav i^Qvosv aypx d KitA* 
’ A/;^ 5 w 5 ; quae Albaspinaum moverunt, ut statue- 

ret, Clementem hoc loco ad Christum rov 
xxT B^ozHv respexisse (in edit. Optat. Mdleviufli 

p. 6i}« 

pro imflgine servatoris habuerunt ^ ita quoque 
nonnunquam de pisce ilJo sacro, ob virtutem 
ejusdem a\e^iH 0 tH 0 v cogitarent. Kasc vero utcun- 
que, sint, Christum tamen sub symbolo piscis 
latentem agnoverunt; quo factum, ut de pisci- 
bus in Veteri Testamento commemoratis circum- 
spicerent. Inciderunt igitur in ilium, cujus fife 
mentio in Tobias Apocrypho , atque de Christo 
interpretati sunt. Ita quidem Optatus Millevi- 
tanus, ubi loco laudato de pisce illo loquitur ijui 
ChrUtus intelligitur , de eo cogitat, ”qui dn 
^Tigride flumine fuit prehensus, cujus fel et je- 
”cur tulit Tobias, cujusque visceribus Hasmodeus 
”Daemon a Sara puella , (quas intelligitur eccle- 
”sia), fugatus est.’’ Ejusdem quoque piscis auc- 
tor libri de promissione et prasdicatione facit 
mentionem"*^) : et ipse quoque Augustinus asserit: 
^Christum esse piscem illum, qui ad Tobiam as- 
”cendit de flumine, cujus jecore per passionem 

I 

^'assato fugatus est diabolus etc. 

Faeile inde intelligitur, cur artifices eum 
quoque operibus suis expresserint. Extat nimirum 
vitrum satis antiquum, Tobice piscem tenentis ima- 
ginem exhibens Nec desunt picturoe inter 

B 2 Ca- 

*) 1. c. p. t6s* 

Sermo VI de S. Petro et Paulo. 

Bonaroti Vctri antlchi Tab, II. Fig. 

Catacumbarum sepulcra repertae, ex quibus patet/ 
aon doctoribus .tantum; sed plebi* quoque Chrisda- 
2 iae allegoricum et prasligurantem hujus narrationis 
sensum valde placuisse Minime igitur' est 

mirum , quod vel ipsi doctores typorum ubique 
cupidi; hunc quoque ulterius prosequi atque cura 
aliis suis placitis conjungere studuerunt, 
i Nam eodem modo , quo in sacro codice at- 
que in rerum natura Christi imagines agnoverunt, 
Diabolum quoque .infensissimum et Servatoris et 
rei Christianae hostem, in utroque isto religionis 
cognoscendae fonte typice expressum esse docue- 
runt. De Serpente non est quod moneam. Idem 
de Leviathano placuit, cujus typo ad AEgyptiorum 
imitationem, penes quos utraque Nili bellua. Cro- 
codilus atque Hippopotamus, Typhoni sacra fuit 
ejusdemque imago Diabolum in sacra allegoria 

de- 

Arringhi Roma subterranea Tab. HI. Lib. 9» 
Coemet. Calllstl. Tom. I. pag. 551. Tom* II* 

P- n97- 

Cfr. Jablonskii Pantheon AEgyptiorum P. lH. 
pag. Gg. 69, ubi loca auctorum. Notandum ta- 
• men : hsBCce symbola ab AEgyptiis ante Ptole- 
maeorum tempora in hieroglyphica pictura usur- 
pata fuisse: nam Crocodilos atque Hippopota- 
mos, qui in Alexandrina moneta baud raro ex-, 
pressi cernuntur, Nilum unice designare, dow 
cuit Zoilga ^ in numis Iraperau AEgypt. pag* 

'designari haud dubitarunt. 'Et, cum ab Irenasi*) 
et magis adhuc ab Origenis inde tempore mors 
Christi in cruce haud raro XvT^ey diceretur. Dia- 
bolo pro redimendis hominibus oblatum , licet 
irrita spe, qua sibi blandiebatur de sanctissima 
Christi’ anima, quam mere humanam putaret, 
in inferis retinenda; facile eo adduci potuerunt, 

ut hanc Jesu Christi cruentam mortem veluti 

* 

escam qua deceptus esset Daemon, piae medita- 
tioni proponerent. Auctor quidem extitit Gre- 
gorius Nazianzenus doli illius, quo captus esset 
Diabolus , cum piscatione comparandi ; rem 
vero apertis verbis uberius declaravit .Gregorius 
M. Romanus Episcopus, de Leviathano ita dis- 
serens ’*'***) : ”in hamo escam ostendi, aculeum 
’’occultari, atque in hamo Incarnationis JesuChri- 
^’sti captum esse Diabolum, quia, dum in illo 
^’appelivit escam corporis, transfixus est aculeo 
’’divinitalis ; eumque mortales quos tenebat, jure 
’’perdidisse , quia eum in quo jus non haberet, 
*’morte appetere immortalem praesumsit.” 

Sed 

Adv. Guostlcos Lib. V. cap. i et ai. ed, Mas- 

suet pag. 232 et 319. 

In Matthaeum ed. Ruaei Vol, III# p. 726. cf. 

Homiliam VI. in £xod« Vol. II. p. 150. 

***) Orat. 39. Opp. Tomo I. p. 631. . 

****) Homiiia 25 in Jobum, ad cap.] 40. 


2 . 0 . 

» 

Sed missis hisce ineptiis > e quibus inter 
tot alia patete quam misere tortus olim fuerit 
sacer codex > ad pisces illos redeamus in Sardo 
nostro lapide ancorae adslitulos, de quibus ser- 
monis initium nobis fuit. Annularem esse lapi, 
dem, persuasum mihi habeo; imprimis, quod 
insignis extat Clementis Alexandrini locus, ubi 
inter figuras annulis signatoriis Christianorum 
incidendas commendantur; columba, piscis, 
navis quae celeri cursu a vento fertur > lyra atque 
ancora nautica'^). Addit praeterea Alexandrinus 

doctor: Kaj/ ctKievuu rig \TtO(jTdKou 
• 

HUI 7C0V ava^TT(dfxev'jov taihiuiVt ad miraculo* 

sam Petri piscationem respiciens, quae itidem 

in gemmis nonnunquam repentur'^*), atque a 

scculo. inde XII vel XIII, annulis Pontifien^n 
• » “• 

Romanorum, vulgo Piscatoriis dictis, quibus 
Rrevia obsignantur, inciditur De nostri 

vero lapidis usu nil certi habeo quod statuam; 
haud tamen displicet Lupii sententia, omnes hu- 
juscemodi gemmas annulis inclusas ad nuptiales 

ve- 

*) Paedagog. Lib. III. cap. XI. pag. 289. 

**") Exhibet talem Alatnachius I. p. 240. 

Series brevium anniilo piscatorio signatorum, 
a Clemente IV. anno 1265 coronato incipere 
vulgo perliibetur; sed ipse hic pontifex testis 
extat, morem istum esse antiquiorem. Nouveau 
traiie' de Diplomatique Vol. IV. p. 31 a. 

veterum Christianarum ritus pertinuisse. Ha?c 
autem utcunque scse habeant, duo tamen sym- 
bola a Clemente laudata illi incisa sunt; et, cum 
Graece sit inscriptus, ex Graecia vel Oriente Ro- 
mam delatus esse videtur, unde Georgius Zoega.^ 
anno elapso praematura morte amicis patriae li- 
terisque ereptus, eum mihi misit. De aetate id 
tantum e cselaturae pulchritudine literaruraque 
forma colligi posse videtur, eum antiquiori rei 
Christianae tempori, sec. p. C. n. III vel IV tri- 
bui non injuria posse. 


IL 

A Sardo lapide ad vile jam transeo metallum, 

plumbum quippe, diu neglectum a supellectilis 

antiquariae studiosis , nec ante Ficoronium tanti 

aestimatum, ut eruditorum accuratiori examini 

« 

subjiceretur. Quod quidem, quam imprudenter 
sit actum, dubio haud amplius caret. Nam quid 
ad pretium monumentis ex omni antiquitate su- 
perstitibus statuendum, metalli facit splendor? 
ciim ipsa adhuc habeantur plumba ex cana vetu- 
state, quorum unuiii, numum hispano- puni- 
cum, punicis literis inscriptum eundem que anec- 
dotum, cum in meo numophylacio 

^ Ueic 


24 


\ 


heic nominasse sufficiat * **) ). Longe quidem seri- 
oris aetatis est Plumbum illud, quodTIBL Praesul 
Reverendissime, jam in conspectum datur. Sep- 
timo enim seras Christianas seculo cusum, ad ea 
pertinef/ quas Bulloe dicuntur, quibus quidem ad 
fidem suis diplomatibus faciendam usi sunt Impe- 
ratores, etsi non antiquiores, id quod validis 
argumentis effici vix poterit ^), ii tamen, qui 
post Constantini Magni astatem Imperii Romani 
clavum* tenuerunt ■ Ab hisce transiit Bull i- 

rum in Diplomatibus usus ad Reges, Principes/ 
Magistratus, Episcopos aliosque viros in digni- 
tatis quodam gradu constitutos ; et licet ipsa 
diplomata temporum injuria magna ex parte in- 
terciderint, superest tamen haud exiguus Bulla- 
rum 


*) Exhibet is ab una parte caput virile barbatum j 
ab altera eqvum salientem cum literis 

**) Ita quidem statuunt auctores operis: Nouveau 

traite de Diplomatique Vol. IV. p. 24* provo- 
' cantj|ue ad Plumba Trajani, Antonini Pii, Marci 
et L. ‘Veri, et ea quidem .perforata’, ita ut 
letnnlsro ipsi Diplomati adjungi potuerint. Ne- 
que nego talia forte extitisse : illa vero de quibus 
agunr , liuic usui vix destinata fuisse , ex locis 
ubi inventa sunt, patere videtur. Nam auctor 
nobis esr Ficoronius, ea reperta esse in colum- 
narum scapis, plinthis, capitibusque. 

Nouveau traite de Diplomatique Vol. IV. p. 

rum numerus, quas Ficoronius sedulo collegit. 
In his notatu imprimis dignas sunt illa', quibus 
antiquiorum Pontificum Romanorum nomina in- 
scripta leguntur: 'et quanquam fide carent ea* 
quae de Silvestri Papas plumbis narrantur *) , ne- 
que indubitatas Gregorii Magni Bullas super-' 
sunt ; a Ficoronio tamen repertas at^ue editas 
sunt alias successorum ejus, qui paucis post eum 
annis ecclesiam Romanam rexerunt, mpote Deus- 
dedit, Honorii, Vitaliani, Sergii atque Theo- 
dori, nominibus inscriptas. Neque negari po- 
test , siiperesse alias , valde antiquas , in quibus 
Gregorii atque Leonis nomina legantur. Deest 
vero numerus, prisca illa astate nominibus- non- 
dum additus; qua de causa, cum tot Romas fue- 
rint Leones atque Gregorii, priores a posteriori-: 
bus vix discerni poterunt. Nec destituimur nlio-- 
rum Episcoporum et Ecclesiarum , cum orienta- 
lium tum occidentalium, sigillis plumbeis; licet 
rarius ea inveniantur. Nullum vero hactenus 
repertum fuit Episcoporum Karthaginensium : 
quamobrem singularem illam fortunam , qua 

meum hocce inter conchyliorum lapidumque 

•# 

fractorum acervos, una cum paucis aliis anti- 
quitatis monumentis per multos annos sepultum, 
in lucem iterum protrahere licuerit,] valde mihi 


Nouveau trait^ de Dipl. 1 . c. p. 24 et 

‘gratulor. Est vero Bulla Victoris, qui KarthagU 
Densi EcclesKT prcxerat ab Anno DCXLVI; et 
Anno DCXLIX, quo in aciis ecclesiasticis com-, 
inemoralur, in vivis adhuc fuit. 

- . In adversa e)whibet Mariam Virginem, filiqm> 
ulnis gestantem, adstituta hinc inde cruce, , 
r • In aversa vero habet inscriptionem Hb BIC-. 
TORIS EPISCP KiMlTG, ut videre est in iigura. 
ftd calcem hujus epistolas adjecta. 

-- • Jam de singulis .videbimus, ab inscriptione, 
initium facturi ; et primo quidem de nomine Episr 
copi nostri. 

Scribitur illud BICTOR loco Pictoris: id 
vero nullam movet difficultatem, cum ejusmodi 
elementorum commutatio in monumentis infe» 
rioris latinitatis saepissime occurrat.. Commuta- 
tio’ autem, de qua heic agitur, e Graecismo ori- 
unda videtur*), ex cujus more V consonam ve- 
Iqti B pronunciarunt Romani a III Seculo ad V 
usque. Superest hujus vitiatae pronunciationis 
testis, numus quippe Corneliae Saloninse, Gal- 
lieni Augusti uxoris, epigraphen habens* BENERI 
GENETRICI. Frequenter vero admodum occur- 
runt in monumentis Christianis BIXIT. BIBAS. 

BE- 

^ Scribitur nostri nomen graece Bocrup in actis Con- 
di. Lateranensis apud Harduinum Concil. 
Vol. UL p. 753. 


I 

I 

BENVSTINVS. BENIT.. SEBER VS. BIRGO. 

BOBIS. NOBEMBRrS. SIBE. BICTORIA. EIC-' 

TOlilNVS. BICTOniNA, et plura alia, ad veram 

lectionem facillime restituenda, si V consonam 

literas B substituas; quas quidem omnia multis 

> 

exemplis illustrantur a Lupio , Boldettio^ ct Pel- 
licia in dissertatione de Re Lapidaria veterum ^ 

«. f ■ * 

Christianorum *). Frequen.s porro et lectu facil- 
lima est abbreviatio in plumbo nostro EPISGP, 
linea superne ducta indicata. Ita EPCI le-, 

gitur pro Episcopi, PRI pro presbyteri **) 
SCAE pro Sanctae Ipsa denique literamm' 

abbreviatio, qua Karthaginis nomen exprimitur^ 
KARTG, occurrit in omni fere moneta Impe- 
ratorum Romanorum, in odicina Karthaginensi se- 

f 

culis V, VI et VII cusa. Ita quidem hac ex paVte 
expedita sunt omnia. Neque^obscurum est ‘ipsius' 
Victoris nomen, id quod Bullte nostras magnum 
addit pretium. Floruit nempe ille, ut dixi, medio, 
seculo VII. Quanquam enim successio Episcopo- 
rum Karthaginensium ab Agrippino incipit, initio, 
seculi III adhuc superstite, licet primus hujus 

sedis 

In Opere: de Christianae Eccleslle primae, inediae 
& novissimae aetatis politia. Neapoli 1778* Dis- 
sert. IV. Cap. i, §. a. 

**) Ficoroni Tab. XV. No. g. 6. ii« 

Ibid. Tab. IX. No. 6. - 

sedis Episcopus haud fuerit, nec ultra Primo- 

suiri^ Anno DLXII 'vua functum, continua serie 

« 

protenditur, habemus tamen notitiam aliorum 
nonnullorum, qui istam ecclesiam post hujus mor- 
tem sec. VI exeunte, et septimo item seculo mo- 
derati sunt. Commemorantur nempe: Domini- 
cus, circa annum DXC, Fortunius, qui Anno 
DCXL ad cathedram Karthagihensem evectus, 
quinquennio vero post a Georgio Patricio, Africas 
tyranno, cui obstiterat, sede pulsus fertur: 
iinde ad Paulum Constantinopolitanum abiit, et 
Synodo sextae interfuit. Cum vero a Constan- 
tinopolitano Patriarcha Monotheletis favente, iu 
easdem partes allectus, eaque de causa ab Africa- 
nis anathemate percussus fuisset, ejus in locum 
suffectus consecra tusque est Victor ' noster die 
XVII Kai. August.' Indict. IV. Anno DCXLVI ab 
Episcopis provinciae Proconsularis ; quibus poscen- 
tibus, ut ad exemplum aliarum ecclesiae Africanae 
provinciarum haberetur concilium contra Ecthe- 
sin, pacis illam inter Catholicos et Monotheletas 
tuendae formulam ab Heraclio Imperatore pro- 
mulgatam, statim post consecrationem celebra* 
vit Concilium Karthaginense ; ex quo, cum Pa- 
tres Georgii Patricii imperio obnoxii ausi haud 
essent, aliquem cum actis Synodi ad Paulum 
Constantinopolitanum ablegare, Victor Mello- 
sum Gisipensem Episcopum et Redemptum Dia- 

conum 

comim cum Crescentio Notario Romam mwit ad 
Theodorum Pontificem. Cujus quidem legationis 
monumentum, epistola nimirum Victoris, qua 
Piomanum Episcopum* de sua ordinatione Cer- 
tiorem reddidit , et orthodoxam de duabus in 
Christo voluntatibus* professus * est fidem, utro» 
que sermone exarata legitur in Conciliorum 
Collectionibus Recitata fuit haec epistola 

post ' triennium in Concilio * Lateranensi a 
Theodori successore Martino I. celebrato; ex 
cujus actis patet, Victorem anno DCXLIX 
Episcopatum adhuc tenuisse. Haud vero . am- 
plius a scriptoribus illius temporis comme- 
moratur. Neque post eum ulla Karthaginen- 
sium episcoporum- fit mentio, quorum metro- 
polis / brevi poSt Saracenorum incursionibus 
misere vexata, anno tandem DCXCVIII igne 
ferroque vastata fuit. Interjectis vero tribus 
seculis Karthaginenses ' Praesules' iterum occur- 
runt, de quibus Leo IX. P, M. asseruit, eos 
primos post Romanum mansuros in Occidente 
Metropolitanos. Postea Seculo XI, GregoriiVII 
aetate, fuit quidam Cyriacus Archiepiscopus Kar- 
ihagiiiensis , ad quem hujus Pontificis extat epi- 
stola; unde colligere licet, _ quam miser eo tem- 
pore fuerit ecclesiae Africanae status, cum ad ordi- 
nandum 

I 

*) Harduini Concilia Vol. III. p. 755. 


1 


39 . 

' ^ 

nandum Eipiscopum tre^' illos a CanonibuS' prae- 
scriptos Episcoposi desidei-aret ^). Atque hic 
Cyriacus ultimus est sedis Karthaginensis olun flo- 
reutissimas antistes^ cujus nomen posteris innotu* 
eriti^ licet Episcopatus post eum haud plane de- 
sierit. Incertum quidem y an Karthaginaisii 
unus fuerit e tribus illisi Archiepiscopis et- decem 
Episcopis , quosi anno MCXCIII , derelictaN coni* 
munione Romana , Patriarchae* Alexandrino obse- 
quium praestitisse legimus. Sed constat anno 
MCCLX. qua tuor Episcopos Metropoli Karthagi* 
nensi subjectos, ..acerba eos quidem» servitute pres- 
sos, Romanae sedi paruisse. Karthagine vero 
Saracenicai ab Hispanis^ Carolo Quinto Impera- \ 
tore, penitus tandem eversa,, extinctus quoque 
est ejusdem.Episcopatus, cujus. >antum titulu&>ho- 
norls hodieque in memoriam pristini temporis a 
Romano Pontifice alicui e Pra&latis domesticis cum 
Archiepiscopali dignitate confertur 

Superest' denique, ut de Episcopi titulo in 
plumbea Victoris Biilla pauca tantum adjiciam; 

ne 

» 

' * • 

’ . • 

*) Extat liojc Epistola 1076 data/ inter Gregorla- 
nas l.ib. III. cap. 19. 

De quibus omnibus erudite egit Eman. a Schel- \ 
strate in opere ; Ecclesia africana sub primatu 
Carthaglnensi. 

ne ultra quam fas est, TUA tempora. Frater ca- 
irissirae, morer. 

Scilicet; pristina illa simplicitate diutius 
servata. Ecclesia Africana, quamdiu sub impe- 
xio Romano floruit, a 'titulis abstinuit, quibus 
Antistites casterarum Orbis Romani 

reliquis Episcopis, iisque minoribus, distin- 
guebantur. 

Ea nimirum ejusdem regendce fuit ratio, 

✓ 

ut ante Constantinum M. intres, eo vero impe- 
rante in sex divideretur provincias, quarum sin- 
gulae suos haberent Primates , ita quidem , ut 
moriente Primate, ille Episcopus, qui senio 
vel prima Ordinationis (ttate gauderet, reli- 
quis ejusdem provinciae Episcopis praeficeretur, 
excepta tamen ab hac lege Proconsulari Africa, 
cujus ut et totius Africa? Metropolis, Karthago> 
perpetua quoque Primatis sedes fuit. Is quoque 
Metropolitanis primi ordinis , quales in veteri 
ecclesia fuere Romanus, Antiochenus, Alexan- /-2. 
drinus, Constaiitinopolitanus tandem atque Hie- 
rosolymitanus, summo utique jure erat accensen- 
dus. Reliquarum enim provinciarum Primates v. 
primarum sedium Episcopi , v. Senes eadem 
circiter habebant jura, ac orientalium et 'occi- 
dentalium Ecclesiarum Episcopi Metropolitani. 
Karthaginensis contra, vel eo tempore, quo 
Africana Ecclesia tres tantummodo habebat pro- 

vin- 


/ 

-vincias, reliquis jam potentior factus erat. Nam 
'Agrippinns ille, a quo, ut dixi, series Episco- 
porum Kartbaginensium incipit, synodo ‘ omni- 
uni' universas Africae Episcoporum ineunte seculo 
III» "(accurate autem definiri annus nequit) co- 
acta, baptismum ab haereticis administratura 
respuit : quse quidem sententia a Cypriano rer 
petita fuit in concilio tertio Karthaginensi Anno 
CCLVI celebrato, cui Episcopi omnium eccle- 
siae Africanae provinciarum interfuerunt: Eadem 

quoque, immo majori auctoritate usi sunt Cy- 
priani successores , cum in sex provincias distri- 
buta esset Africa , atque ipsi Karthaginensi prae- 
fectus esset Primas inferioris ordinis Ex 

quibus omnibus patet, Karthaginensem Primatem 
‘haud tantummodo in eo dignitatis ecclesiasticae 
gradu constitutum fuisse, quem tenebant Epis- 
copi ' Av 7 exe(pa\oi i nullius Patriarchae auctori- 
tati, subjecti 7^ cujusmodi quarto adhuc et quinto 
Seculo complures extitere, uti Mediolanensis, 
Havennas , Aquilejensis in Italia , Tomitanus in 
Moesia inferiori, Salaminius in Cypro Insula, alii- 
que : 

« » * 

Cypriani ep. LXXI et LXXIU ed. Baluzianae. 

' Fuerunt hae provinciae r Africa proconsularis/ By- 
zacena, Tripolitana, Numidia, Mauretaniae duw 
Sltifensis et Caesareensis : tertia vero, Tingitana, 
Hispaniae fuit pars» 

que: sed revera eum-Patriarchalem jurisdictio- 
nem exercuisse. • Quae quidem sententia omni- 
bus iis, quai de interna ecclesiio Africana 
reta nobis constant, egregie firmatur. Nam- 
prmter alia jura honoribca, universalem ia. 
disciplinam ecclesiasticam , deficiente Episcopo- 
rum auctoritate, habebat Episcopiam. Iu litibus 
de primatu singularum provinciarum exortis fere- 
bat sententiam; Episcopos a t(^u e presbyteros ex 
omni Africa ordinandi facultate gaudebat, licU 
tumqne ipsi erat de Bj^iscopis, qui suam, auqto- 
ritatem recusassent, loco movendis in ipsa Syn- 
odo agere. Ipsi porro erat jus Concilii generalis 
ecclesia? Africana? convocandi; hujus pra?ses erat, • 
huj us decreta exsequebatur, et literis suis syno^ 

dicis cum reliquis ecclesiis communicabat. Qua?^^ 

# * 

cunque tandem per literas ecclesia? Africanas 
nomine agenda essent, ab eo acta; uti ad eum- 
quoque omnes cacterorum Primatum ad Africa-^ 
nam ecclesiam epistola? directa? eranr: Ipse vero, 

non a reliquis Africa? Primatibus, sed a sua? pro-, 
vincia? Episcopis consecratus, utpote qui nou 
auctoritate tantum, verum etiam sedis sua? ve- 
tustate primus esset Africana? ecclesia? Antistes, 
atque primatus jurji exercuisset, antequam reliqui 
Primates constituti fuissent; unde quoque, ut 
suburbicario Roma? Ostiensi, ita propinquioribus 
Karthaginis Episcopis antiquum mansit jus Pri- 

- M f *>^ * ‘ *• xu atis 

xn&tis sui consecrandi, * Nulluin^ autem un(juami 
cxtitit nrgumentuih , quo probari potuerit, Kaf- 
thaginensium ‘Epiacoporum electionem a Roma- 
riis confirmatam fuisse ; qbam quidem sententiam 
Schelstratius aliique Catholici scriptores amplexi 
santi omnem karthaginensiuni atictoritatem e’ 
fontibus Romanae Ecclesia?, Pontificumque in- 
duitis deducentes. 

Do Bullce iiostrae pllrmbeae adversa, in 
qua Maria ‘ Virgo infantem ulnis gerens pro- 
ponitur’, "brevissime: Ea scilicet aetate, qua 

Catbolici, Monophysitm ac Monotheletae ubi- 
curiqu‘e locorum, licet inter se magnopere 
dissentirent', /commune tameii odium quo Ne* 
storiahos persequebantur, cultu mg ieoroxov 
declarare consveverunt , quid ihiriim est, ejus 
imaginem in monumentis quoque publicis re- 
periri? Frequens enim occurrit: habetur in 
plutnbo ' Cbhstaiitihi cujusdam Imperatoris, 
quod Vero Constanti Constantiiio Victori nostro 
aquali tribuendam videtur , multisque aliis, 


^ ^ «Aiigiist. BteVic. Gollair. tertio die cap. i6. Totum 

‘ * vero hoc argumentum egregie illustravit Zieglc- 

rjU8,. ia: Vcraujch riuer pragmatischen Ge- 

achichte der. Ifircblicheu Ver^ssungsformen ia 

f 4 • V 1 A ' • 

den s^chs erateu Jakrhupderten. Lips. r798^ 
Fitoroni Tab. V. No. 4* 

|iicerM5 'Quamvis .aetati^ i a Picoronio ^ publica luce 
donatis. > . t. .. 1 . . w - r ! 

Verum ’ad majus,’ quam par; erat, .volumeigt 

jt 

baec^e: jamz excrevit .epistolaT^.in;iiisce igitur ac> 
quiescendum, TIBIque, rerum e/jcleslaiticarutk 
peritissime arbitro, siqua forsitan uberiori illu- 
stratione indigent, relinquenda. Mihi vero nil 
amplius restat, nisi ut TE TUOSque, remotis 
jam felicissime omnibus iis, quae diutius, ipsum 
adeo ante bellum, exortum , obstabant, impedi- 
mentis," quo minus libero musarum commercio 
uti fruique pdtuerint Daniae Sveciasque eruditi, 
•etiam atque etiam rogem, ut nobiscum de lite- 
raria Republica, temporum^ calamitate ubivis 
fere locorum perturbata atque labefacta, bene 
mereri, eamque in pacato nostro 'Septentrione 
iterurti stabilire allaboretis. Quoscunque enim 
Danid‘ atque Norvegia possident* eruditionis the- 
sauros, pro comuiuni utrisque bono habeatis ob- 
secramus ; eandem vero nos veniam impetraturos 
confidimus a Vobis , magna rerum scitu dignissi- 
marum copia, quibus tum aliae, cum imprimis 
Septentrionis antiquitates illustrantur, abundan- 
tibus. Et sic quidem, concordi animo, socia- 
tisque viribus, ad eam properabimus gloriam 
atque felicitatem., quae literarum strenuo studio 
unice paratur. 

TE vero i Fratfer dilectissime > divinarutit 
htimanarumque literarum in Regno Svio-Gothico 
'praesidium atque .eximium r decas > Deus immor- 
talis ad , canam'^ usque senectutem servet ineo^ 
hunem!, Yale» ... . ’ i’ • ‘ 

